Μεθοδολογία &amp; εξέλιξη του συστήματος περιβαλλοντικών – οικονομικών λογαριασμών του ΟΗΕ: η λογιστική των οικοσυστημάτων
Creators: name: Κολέτσα, Μαρία Ιωάννη
Publisher: name: Aristotle University of Thessaloniki
Year: 2025
Subjects: Λογιστική των οικοσυστημάτων
Σύστημα Περιβαλλοντικής – Οικονομικής Λογιστικής
Λογιστικοποίηση φυσικού κεφαλαίου
Ecosystem Accounting
System of Environmental – Economic Accounting
Natural capital accounting

description: Η παρούσα μεταπτυχιακή διατριβή εστιάζει στην αναδυόμενη προσέγγιση των ενοποιημένων περιβαλλοντικών-οικονομικών λογαριασμών, όπως προτείνεται από τον Οργανισμό Ηνωμένων Εθνών (ΟΗΕ), και στη δυνατότητά τους να αντικαταστήσουν τους εθνικούς λογαριασμούς των κρατών. Η πρωτοβουλία αυτή, στοχεύει στην μεταρρύθμιση της παραδοσιακής οικονομικής λογιστικής, ενσωματώνοντας το φυσικό κεφάλαιο και τις περιβαλλοντικές παραμέτρους στον υπολογισμό του Ακαθάριστου Εγχώριου Προϊόντος (ΑΕΠ). Σήμερα, το ΑΕΠ αξιολογεί την οικονομική δραστηριότητα χωρίς να λαμβάνει υπόψη τις περιβαλλοντικές επιπτώσεις και αδιαφορώντας για την ευημερία των φυσικών πόρων, γεγονός που καθιστά τον υπολογισμό του ελλιπή σε σχέση με τη βιώσιμη ανάπτυξη. Κύριος στόχος της διατριβής αυτής αποτελεί η ανάλυση της μεθοδολογίας των ολοκληρωμένων περιβαλλοντικών λογαριασμών σε μακροοικονομικό επίπεδο, με έμφαση στην εφαρμογή και την εξέλιξή τους σε διάφορες χώρες. Διεθνώς, η ενσωμάτωση των περιβαλλοντικών στοιχείων στους οικονομικούς λογαριασμούς αντιμετωπίζει προκλήσεις, όπως η ποσοτικοποίηση της αξίας των οικοσυστημικών υπηρεσιών, η ανάπτυξη κοινών προτύπων μέτρησης και η προσαρμογή των υφιστάμενων οικονομικών μοντέλων σε μια πιο ολοκληρωμένη προσέγγιση. Επιπλέον, ιδιαίτερη έμφαση θα δοθεί στην έννοια της λογιστικής των οικοσυστημάτων, η οποία αποτελεί τη πιο σύγχρονη εξέλιξη της περιβαλλοντικής λογιστικής. Αυτή η προσέγγιση επιχειρεί να αποτιμήσει τις οικοσυστημικές υπηρεσίες, όπως η αποθήκευση άνθρακα, η ρύθμιση του κλίματος και η διατήρηση της βιοποικιλότητας. Η έρευνα θα εξετάσει πώς οι νεότερες πρακτικές μπορούν να εφαρμοστούν σε εθνικό επίπεδο, ώστε να ενισχύσουν τη βιώσιμη ανάπτυξη και να συμπεριληφθούν στη χάραξη πολιτικών. Τέλος, θα παρουσιαστούν προτάσεις διαχείρισης και κατευθύνσεις για μελλοντική έρευνα, με στόχο την προώθηση ενός πιο ολοκληρωμένου και αειφορικού οικονομικού πλαισίου.
description: This thesis focuses on the emerging approach of integrated environmental-economic accounting, as proposed by the United Nations (UN), and its potential to replace national accounts in various countries. This initiative aims to reform traditional economic accounting by incorporating natural capital and environmental parameters into the calculation of Gross Domestic Product (GDP). Currently, GDP assesses economic activity without considering environmental impacts and disregarding the well-being of natural resources, making its calculation incomplete in relation to sustainable development. The main objective of this dissertation is to analyze the methodology of integrated environmental accounts at a macroeconomic level, emphasizing their implementation and evolution in different countries. Internationally, the integration of environmental elements into economic accounts faces challenges such as quantifying the value of ecosystem services, developing common measurement standards, and adapting existing economic models to a more comprehensive approach. Additionally, special emphasis will be placed on the concept of ecosystem accounting, which represents the most modern development in environmental accounting. This approach seeks to assess ecosystem services, such as carbon storage, climate regulation, and biodiversity conservation. The research will examine how the latest practices can be applied at the national level to enhance sustainable development and be incorporated into policy-making. Finally, management proposals and directions for future research will be presented, aiming to promote a more integrated and sustainable economic framework.